钦定古今图书集成/明伦汇编/氏族典/第514卷 > 《凌迪知万姓统谱》 > 毕纯
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕纯

按《上虞县志》：“纯字秉文。正德丁丑进士，授工部主事。
嘉靖初，议大礼忤旨，杖阙下。久之，擢山西参议，分守
大同。擢云南副使，备兵曲靖。霑益州土官与邻界交
攻，纯以片言平之。迁福建右布政使，晋右副都御史，
巡抚湖广。比岁大侵，赈恤安抚，民赖以济。归田二十
馀年，布衣蔬食，不殊寒士。卒年八十九。祀乡贤。”